अधिकार लिप्सा से रहित होना :- निष्काम होते ही अपने अधिकार के त्याग का बल साधक में स्वतः आ जाता है । अथवा यों कहो कि अधिकार-लोलुपता में मानव को कामना ही आबद्ध रखती है । मानव की स्वाधीनता दूसरों के अधिकार की रक्षा ही में है, अपने अधिकार को पाने में मानव स्वाधीन नहीं है । हाँ, यह अवश्य है कि जो दूसरों के अधिकार की रक्षा करता है, उसके प्रति जगत् की उदारता स्वतः होती है । इस दृष्टि से अधिकार देने में ही अधिकार है । अधिकार-लोलुपता तो मानव को राग में आबद्ध तथा क्रोध से आक्रान्त करती है, जो विनाश का मूल है ।